​ຜູ້​ນຳ​ສ​ຣີ​ລັງ​ກາ ​ຮຽກຮ້ອງ​ໃຫ້​ຍຸ​ຕິ​ ການ​​​ປະ​ທ້ວງ​ໃຫ້​ທ່​ານ​ລາ​ອອກ
ພວກ​ປະ​ທ້ວງຍັງ​ສືບ​ຕໍ່​ຢຶດ​ຄອງ​ທາງ​ເຂົ້າ​ທຳ​ນຽບ​ຂອງປະ​ທາ​ນາ​ທິ​ບໍ​ດີເປັນ​ມື້​ທີ​ສາມ ​ໂດຍຮຽກ​ຮ້ອງ​ໃຫ້ທ່ານລາ​ອອກ.
ລາຍງານອົງການຂ່າວເອພີ ກ່າວວ່າ ນາຍົກສຣີລັງກາ ທ່ານມາຮິນດາ ຣາຈາພັກສາ ກຳລັງຮ້ອງຂໍໃຫ້ສິ້ນສຸດການປະທ້ວງ ທີ່ຮຽກຮ້ອງໃຫ້ທ່ານລາອອກກ່ຽວກັບການຮັບ ມືກັບວິກິດການດ້ານເສດຖະກິດ ທີ່ຮ້າຍສຸດໃນຮອບຫລາຍທົດສະວັດ ທ່ານກ່າວວ່າ ລັດຖະບານຂອງທ່ານກຳລັງລິເລີ້ມແຜນການທີ່ຈະບູລະນະສ້າງສາ ປະເທດຄືນໃໝ່ ຢູ່ໃນການກ່າວຄຳປາໄສ ທາງໂທລະພາບ ຕໍ່ປະເທດຊາດນັ້ນ ທ່ານໄດ້ຮ້ອງຂໍໃຫ້ມີຄວາມອົດທົນ ແລະໄດ້ກ່າວຕໍ່ພວກປະທ້ວງວ່າ “ທຸກໆວິນາທີ” ທີ່ໃຊ້ໃນການປະທ້ວງຢູ່ຕາມຖະໜົນຫົນທາງ ໄດ້ເອົາໂອກາດໄປ ທີ່ຈະໄດ້ຮັບເງິນ ຕາຕ່າງປະເທດທີ່ສຳຄັນ ພວກປະທ້ວງຍັງສືບຕໍ່ຢຶດຄອງທາງເຂົ້າທຳນຽບຂອງປະທານາທິບໍດີເປັນມື້ທີສາມ ໂດບຮຽກຮ້ອງໃຫ້ທ່ານລາອອກ ປະເທດຊາດກຳລັງກັບການລົ້ມລະລາຍພ້ອມກັບ ບໍ່ມີເງິນຕາຕ່າງປະເທດສຳຮອງພຽງພໍ ແລະເປັນໜີ້ສິນຕ່າງປະເທດ 25 ພັນລ້ານ ໂດລາ